**РЕПУБЛИКА СРБИЈА**

**ОПШТИНА ЖИТОРАЂА**

**OПШТИНСКА УПРАВА**

**Бр. 111-559/2023-01**

**Дана, 13.04.2023.године**

**Ж и т о р а ђ а**

На основу члана 4. став 8., члана 82. став 2. члана 83. и члана 84. Закона о запосленима у аутономним покрајинама и јединицама локлане самоуправе (Службени гласник Републике Србије“,бр. 21/2016, 113/2017, 95/2018, 114/2021, 113/2017 - др. закон, 95/2018 - др. закон, 86/2019 - др. закон, 157/2020 - др. закон и 123/2021 - др. закон), члана 3-6. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник Републике Србије, бр.95/2016 и 12/2022), Кадровског плана општине Житорађа за 2023. годину (,,Службени лист града Ниша“, бр. 134/2022), Правилника о организацији и систематизацији радних места у Општинској управи и Општинском правобранилаштву општине Житорађа (,,Службени лист града Ниша“ бр. 75/2022 и 140/2022), Закључка комисије за давање сагласности за ново запошљавање и додатно радно ангажовање код корисника јавних средстава 51 Број: 112-2680/2023 од 29.03.2023.године, начелник Општинске управе општине Житорађа, доноси

**Р Е Ш Е Њ Е**

о попуњавању извршилачког радног места путем интерног конкурса

у Општинској управи општине Житорађа

1. У Општинској управи општине Житорађа, Одељење за друштвене делатности, послове органа општине, општу управу, послове скупштине општине и заједничке послове – Одсек за општу управу и заједничке послове, за рад на неодређено време, попуњава се путем интерног конкурса следеће радно место :

**,, Послови радних односа запослених људских ресурса“**

(Звање : млађи саветник, број извршилаца 1 ), под редним бројем 27. Правилника о организацији и ситематизацији радних места у Општинској управи и Општинском правобранилаштву општине Житорађа (,, Службени лист града Ниша“, бр. 75/2022 и 140/2022).

2. Право учешћа на интерном конкурсу имају службеници запослени на неодређено у свим органима, службама и организацијама код послодавца који оглашава интерни конкурс.

3. Интерни конкурс за попуњавање извршилачког радног места из тачке 1.овог решења, спровешће се у складу са Уредбoм о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС, бр.95/2016 и 12/2022).

4. Решење ступа на снагу даном доношења и биће објављено на огласној табли и интернет презентацији Општине Житорађа [www.zitoradja.org](http://www.zitoradja.org).

5. Решење доставити кадровској служби и архиви.

**О б р а з л о ж е њ е**

Чланом 4. став 8 Закона о запосленима у аутономним покрајинама и јединицама локалне самоуправе прописано је за службенике и намештенике у јединицама локалне самоуправе, права и дужности у име послодавца, врши начелник градске или општинске управе ако је образована као јединствен орган, односно начелник управе за поједине области, или начелник управе градске општине (у даљем тексту: начелник управе), односно руководилац који руководи службом или организацијом из члана 1. овог закона, или орган надлежан за његово постављење.

Чланом 82. став 2. Закона о запосленима у аутономним покрајинама и јединицама локалне самоуправе прописано је ако послодавац одлучи да радно место не попуни премештајем, спроводи се интерни конкурс.

Чланом 83. Закона о запосленима у аутономним покрајинама и јединицама локалне самоуправе прописано је да се ради попуњавања извршилачког радног места спроводи интерни конкурс и да интерни конкурс оглашава послодавац на огласној табли.

Чланом 84. Закона о запосленима у аутономним покрајинама и јединицама локалне самоуправе прописано је да на интерном конкурсу могу да учествују службеници запослени на неодређено време у свим органима, службама и организацијама код послодавца који оглашава интерни конкурс. Право учешћа на интерном конкурсу имају службеници у истом звању или службеници који испуњавају услове за напредовање у звање које је разврстано радно место које се попуњава.

Чланом 3. ст.1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе утврђено је да руководилац доноси решење о попуњавању извршилачког радног места спровођењем интерног односно јавног конкурса, водећи рачуна о томе да су испуњени сви законски услови у погледу допуштености попуњавања радног места.

Чланом 4. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе прописано је да ради попуњавања извршилачког радног места се спроводи интерни конкурс, ако руководилац одлучи да радно место не попуни премештајем.

Чланом 5. ст.1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе прописано је да интерни конкурс оглашава орган, служба и организација у којој се радно место попуњава у року од осам дана од дана доношења решења о попуњавању радног места.

Чланом 6. ст.1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе прописано је да интерни конкурс оглашава орган, служба, и организација у којој се радно место попуњава, на својој огласној табли и интернет презентацији.

Подаци о радном месту, прописаним условима за рад на радном месту и доказима које је кандидат обавезан да приложи приликом конкурисања на радно место за које је донето решење о попуњавању, предвиђени су Законом и Правилником о организацији и систематизацији радних места у Општинској управи и општинском правобранилаштву општине Житорађа(,, Службени лист града Ниша“, бр.75/2022 и 140/2022 ).

Закључком Комисије за давање сагласности на ново запошљавање и додатно радно ангажовање код корисника јавних средстава 51 број: 112-2680/2023 од 29.03.2023.године, дата је сагласност за пријем у радни однос на неодређено време у Општини Житорађа- Општинска управа, укупно 1 радно место, од чега: -1 радно место (висока стручна спрема), број извршилаца 1.

На основу изнетог, одлучено је као у диспозитиву решења.

Начелник ОУ

\_\_\_\_\_\_\_\_\_\_\_\_\_\_\_\_\_\_

Марко Стошић